Aminjon Ismoilov

Aminjon Ismoilov (1931-yil 6-dekabr, Toshkent) — kimyogar olim, Oʻzbekistonda xizmat koʻrsatgan fan arbobi (1990), kimyo fanlari doktori (1987), professor (1989), Toshkent farmatsevtika institutini tugatgan (1952). Oʻzbekiston Fanlar akademiyasi polimerlar kimyosi boʻlimida, Paxta sellyulozasi kimyosi va texnologiyasi boʻlimida (1960—1973), Bioorganik kimyo boʻlimida laboratoriya mudiri (1973—1997), 1997-yildan shu institutda bosh ilmiy xodim. Asosiy ilmiy ishlari gʻoʻza va unga turdosh oʻsimliklarning fenol moddalari kimyosi, biologik roli, ularni tibbiyot va oziq-ovqat sanoatida qoʻllashga oid. Ismoilov rahbarligida gʻoʻza oʻsimligida uchraydigan gossipol moddasi asosida „gossipol linimenti“, „megosin malhami“, „batriden tabletkasi“, „gozanidon tabletkasi“ kabi shifobaxsh dorilar olingan. Beruniy nomidagi Oʻzbekiston Davlat mukofoti laureati (1977)OʻzME. Birinchi jild. Toshkent, 2000-yil.

 Manbalar 

Turkum:Kimyogarlar
Turkum:Beruniy nomidagi davlat mukofoti laureatlari
Turkum:1931-yilda tugʻilganlar
Turkum:6-dekabrda tugʻilganlar
Turkum:Toshkentda tugʻilganlar
Turkum:Alifbo boʻyicha olimlar
Turkum:O‘zbekistonda xizmat ko‘rsatgan fan va texnika arboblari
Turkum:Kimyo fanlari doktorlari
Turkum:Professorlar